Լրագրողական հետաքննությունների կենտրոն

**Լրագրողական հետաքննությունների կենտրոն** (), բրիտանական անկախ բարեգործական կազմակերպություն, որը լրագրողներին, հետազոտողներին, պրոդյուսերներին և ուսանողներին ուսուցանում է հետաքննական լրագրության պրակտիկան և մեթոդաբանությունը։ Այն գրանցվել է որպես սահմանափակ պատասխանատվությամբ ընկերություն 2005 թվականի հունիսին, իսկ որպես բարեգործական կազմակերպություն՝ 2007 թվականի մարտին։ 

Լորանա Սալիվանի հիմնադրամի դրամաշնորհների միջոցով CIJ-ը կազմակերպում է ամենամյա եռօրյա ամառային կոնֆերանսներ և դասընթացներ՝ նվիրված տվյալների լրագրությանը և հետաքննական մեթոդներին։ Այստեղ վերապատրաստվել են հազարավոր լրագրողներ, հետազոտողներ և ուսանողներ ավելի քան 35 երկրներից։ CIJ-ը հիմնվել է Գոլդսմիթսի լրագրության դպրոցում, որն ամեն տարի՝ սկսած 2014 թվականից, անց է կացնում CIJ-ի ամառային կոնֆերանսը։

## Գործունեություն
Կենտրոնն ակտիվորեն աջակցում և խրախուսում է տեղեկատվության ազատությունը, համակարգչային հաշվետվությունը և տեղեկատուների պաշտպանությունը։ CIJ-ը հատուկ օգնություն է տրամադրում նրանց, ովքեր աշխատում են բարդ պայմաններում, որտեղ խոսքի և մամուլի ազատությունը վտանգված է, իսկ իրադարձությունների ճշգրիտ լուսաբանումը կարող է վտանգավոր լինել։

CIJ-ի ուսումնական ծրագրերը նախատեսված են խրախուսելու անարդարության և կոռուպցիայի,  ինստիտուցիոնալ իշխանության ազնվության և թափանցիկության, ինչպես նաև իշխանություն ունեցողներին պատասխանատվության ենթարկելու վերաբերյալ մանրամասն հաշվետվությունները։ Այս աշխատանքը լրացվել է Լոգանի՝ հետաքննական մեթոդների և տեխնիկայի վերաբերյալ տեղեկատուների հրապարակմամբ, ինչպես նաև երիտասարդ լրագրողական խմբերի և կինոգործիչների օգնությամբ։

CIJ-ի կողմնակիցների թվում են այնպիսի հայտնի լրատվամիջոցների լրագրողներ, ինչպիսիք են՝ BBC, Canal Plus (Փարիզ), CBS 60 Minutes, Channel 4, Private Eye, «Սանդեյ թայմսի» հետաքննական թիմերը, «Նյու Յորք Թայմսը» և ՎիքիԼիքսը։

2007 թվականին CIJ-ը ստացավ գրանցված բարեգործական կազմակերպության կարգավիճակ և աջակցություն ստացավ մի շարք հիմնադրամներից, այդ թվում՝ «Բաց հասարակություն» ինստիտուտից, Դեյվիդ և Էլեյն Փոթերների հիմնադրամից, Ֆորդի հիմնադրամից, Փարքի հիմնադրամից, Ռիվա և Դեյվիդ Լոգան հիմնադրամից, «Ժողովրդավարական ԶԼՄ» () կազմակերպությունից, Գոլդսմիթսից և մի քանի այլ փոքր մասնավոր հիմնադրամներից։

2009 թվականին CIJ-ը կարևոր դեր խաղաց Լրագրողական հետաքննությունների բյուրոյի ստեղծման գործում, որը հիմնադրամների կողմից աջակցվող անկախ կազմակերպություն է՝ հանրային շահերին ծառայող խորքային զեկույցներ պատրաստելու համար։

2012 թվականին CIJ-ը ստեղծեց անվճար օգնության, խորհրդատվության և պաշտպանության ծրագիր՝ նախատեսված տեղեկատուների և նրանց համար, ովքեր բացահայտել են հանցագործություններ ու իրավախախտումներ իրենց աշխատավայրում։

CIJ-ը նաև գործարկել է տեղեկատվական անվտանգության ծրագիր՝ կազմակերպելով սեմինարներ լրագրողների, հետազոտողների և իրավաբանների համար՝ կոդավորման, Tor-ի, OTR-ի և այլ պաշտպանական տեխնոլոգիաների վերաբերյալ։ 2014 թվականին կազմակերպությունը նաև սկսել է կոնֆերանսների շարք, որոնք համախմբում են լրագրողներին, տեխնոլոգներին և այլոց՝ ստեղծելու միավորումներ ընդդեմ զանգվածային հսկողության և գրաքննության։ Այս միջոցառումները կոչվում են CIJ Logan սիմպոզիումներ։

## Ծանոթագրություններ

## Արտաքին հղումներ
* Լրագրողական հետաքննությունների կենտրոնի պաշտոնական կայքը՝ http://www.tcij.org/

Կատեգորիա:2003 հիմնադրումներ Անգլիայում
Կատեգորիա:Լրագրության տեսակներ
Կատեգորիա:Հետաքննական լրագրություն